Diari Oficial de la Generalitat Valenciana


Sumari del DOGV 763, del 15-02-1988 (1988/810583)

ORDRE de 4 de gener de 1988, de la Conselleria de Cultura, Educació i Ciència de la Generalitat Valenciana, per la qual són convocades ajudes per a la promoció de produccions valencianes de cinema o vídeo i l'assistència a Congressos, Seminaris i Encontres de caràcter nacional i internacional o a cursos de perfeccionament i ampliació d'estudis cinematografies durant l'any 1988.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/01/04/(1)/dof/vci/html**

### Dades del document

Número de DOGV
:   763

Data del DOGV
:   15-02-1988

Secció del DOGV
:   DISPOSICIONS GENERALS

Número del document
:   1988/810583


Data del document
:   04-01-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 4 de gener de 1988, de la Conselleria de Cultura, Educació i Ciència, de la Generalitat Valenciana, per la qual es convoquen ajudes per a la promoció de produccions valencianes de cinema o video i l'assistència a Congressos, Seminaris i Encontres de caràcter nacional o internacional o a cursos de perfeccionament i ampliació d'estudis durant l'any 1988.  
Amb la finalitat de col·laborar i afavorir la promoció de pel·lícules valencianes de cinema o video, a partir de la presencia i exhibició en Festivals, Mostres, Setmanes Cinematogràfiques, Mercats del Film, etc., i també facilitar l?assistència dels professionals i estudiosos del fet cinematogràfic residents en el territori de la Comunitat Valenciana a Congressos, Seminaris i Encontres sobre aquesta matèria, tant de caràcter nacional com internacional o llur inscripció i participació en cursos de perfeccionament o ampliació d'estudis sobre qualsevol camp relacionat amb la teoria o la pràctica cinematogràfica, i tot això durant l'any 1988, d'acord amb els articles 2 i 31.4 de la Llei Orgànica 5/1982, per la qual s?aprovà l?Estatut d'Autonomia de la Comunitat Valenciana i fent ús de la facultat que em confereix l?article 35 de la Llei de la Generalitat Valenciana 5/1983, de 30 de desembre de Govern Valencià.  
ORDENE:  
Article primer  
Es convoca la concessió de les següents ajudes per a l'any 1988:  
a) Per a assistència a Festivals, Mostres, Setmanes Cinematogràfiques, Mercats del Film, etc., i promoció, en aquestos, de produccions valencianes de cinema o vídeo.  
b) Per a assistència a Congressos, Seminaris i Encontres de tipus cinematogràfic, tant nacional com estrangers.  
c) Per ampliació i perfeccionament d'estudis.  
Article segon  
S'aproven les bases que regiran la convocatòria, en cada un dels apartats esmentats en l'article anterior. Les bases s'inclouen com annex d'aquesta Ordre.  
DISPOSICIONS FINALS  
Primera  
La Directora Gneral de Cultura queda autoritzada perquè dicte les disposicions que calguen per a l'aplicació i el desenvolupament del que disposa aquesta Ordre.  
Segona  
Aquesta Ordre vigirà l?endemà de la publicació en el Diari Oficial de la Generalitat Valenciana.  
València, 4 de gener de 1988.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Bases per a la concessió d'ajudes per a la promoció de produccions valencians de cinema o vídeo i l?assistència a Congressos, Seminaris i Encontres de caràcter nacional o internacional o a cursos de perfeccionament i ampliació d'estudis cinematogràfics durant l'any 1988.  
I. Ajudes per a la promoció de produccions valencianes de cinema o vídeo.  
1. Modalitats de l'ajuda.  
Les ajudes per a la promoció de produccions valencianes de cinema o vídeo no podran depassar la quantitat de 150.000 ptes. cadascuna, en els casos que es tracte d'una activitat a desenvolupar en territori de l?Estat Espanyol, i de 300.000 ptes. quan l?esmentada activitat tinga lloc a l?estranger, i el muntant serà sufragat amb càrrec a l'aplicació pressupostaria 20.34.527.4.837.2 del pressupost per a 1988 de la Generalitat Valenciana.  
2. Beneficiaris.  
Podran optar a les esmentades ajudes els productors o realitzadors que acrediten produccions valencianes de cinema o vídeo a l?hora de presentar la sol·licitud, o que en disposaran al moment de la celebració del Festival, Mostra, etc., en la qual sol·liciten l'ajuda.  
3. Sol·licituds.  
1. El termini de presentació de les sol·licituds començarà l'endemà de la publicació en el Diari Oficial de la Generalitat Valenciana i es perllongarà durant tot l'any 1988, i s'haurà de presentar com a mínim dos mesos abans de la celebració del Festival, Mostra, etc., per a l'assistència al qual hom sol·licita l'ajuda.  
2. Les sol·licituds s'hauran de formalitzar segons el model que es facilitarà en el Servei Territorial d'Educació i Cultura i cal que vagen acompanyades pels documents següents:  
a) Fotocòpia del DNI del sol·licitant.  
b) Amplia informació sobre el Festival, Mostra, etc., en què hom vol participar, les dates, el lloc de celebració, altres participants, etc., i el programa detallat de les activitats de l'edició de 1987. Tot excepcionalment s'admetran sol·licituds per assistir a Festivals i Mostres que tinguen lloc durant els dos primers mesos de 1989.  
c) Justificant d'inscripció en el Festival de referència, document expedit per l'organització, d'haver estat invitat a participar-hi. En aquest últim cas, se n'hauran d?especificar les condicions i característiques, el muntant econòmic, etc.  
d) Així mateix, cal fer constar les subvencions que hom haja sol·licitat amb la mateixa finalitat a altres organitzacions i organismes, i aquelles que se n'hauran d?especificar les condicions i característiques, el muntant econòmic, etc.  
e) Amplia informació sobre la producció valenciana de cinema o vídeo que es pretén promocionar: fitxa tècnica completa, dossier de premsa, etc., i, en general, tot aquell material al voltant del tema que puga contribuir-ne a una millor informació, i també una exposició del pla de promoció que hom vol dur a terme.  
f) Relació de persones que realitzaran el viatge de promoció, i també fotocopies o originals de tot el material que s'haja de presentar en el Festival acompanyant la producció de la pel·lícula (certells, catàlegs, press-book, etc.), i pressupost estimatiu de les despeses que suposa el viatge o promoció per al qual es sol·licita l'ajuda.  
II. Borses de viatge per a l'assistència a Congressos, Seminaris i Encontres o a cursos de perfeccionament i ampliació d'estudis de caràcter cinematogràfic.  
1. Beneficiaris.  
Cal que els sol·licitants siguen persones vinculades amb la cinematografia o els mitjans audiovisuals, o bé acrediten realitzacions, experiència o iniciació suficient en qualsevol dels camps esmentats en les diferents especialitats artístiques, tècniques o docents, i que residesquen en l?àmbit de la Comunitat Valenciana. Aquestes ajudes es faran efectives amb càrrec a l'aplicació 26.99.798.6.095.9 del pressupost per a 1988 de la Generalitat Valenciana, i es concediran exclusivament a persones físiques i seran indivisibles.  
2. Modalitats i dotació de les borses.  
Les ajudes que es concediran en cada cas no podran superar les següents quantitats:  
a) Per a assistència a Congressos, Seminaris i Encontres de caràcter nacional, 50.000 ptes.  
b) Per a assistència a Congressos, Seminaris i Encontres de caràcter internacional, 100.000 ptes.  
c) Per a ampliar i perfeccionar estudis en Centres d'Ensenyament o Institucions Nacionals, 150.000 ptes.  
d) Per a ampliar i perfeccionar estudis en Centres d'Ensenyament o Institucions Internacionals, 250.000 ptes.  
3. Sol·licitud.  
a) El termini de presentació de les sol·licituds s?iniciarà a partir de l?endemà de la publicació en el Diari Oficial de la Generalitat Valenciana, i es perllongarà durant tota la resta de l'any natural 1988.  
b) Les sol·licituds s'hauran de formalitzar d'acord amb el model que proporcionarà el Servei Territorial d'Educació i Cultura i cal que s'acompanye dels documents següents:  
1. En els casos referits a Congressos, Seminaris, etc., un breu resum de la ponència o comunicació a presentar juntament amb un document justificatiu de l'acceptació per part del Congrés e Seminari. Igualment caldrà fer constar-hi les subvencions que hom haja sol·licitat d'altres institucions i organismes.  
2. En els casos referits a l'ampliació i perfeccionament d'estudis:  
1) Memòria explicativa del programa de treball a desenvolupar pel sol·licitant.  
2) Certificat d'estudis realitzats anteriorment sobre matèries de la seua especialitat artística i tècnica.  
3) Relació d'activitats professionals desenvolupades.  
4) Prova acreditativa dels contactes realitzats pel sol·licitant amb el Centre o Institucions proposats en la instància per al desenvolupament del programa de treball.  
5) Si la sol·licitud era per a l?estranger, cal que el sol·licitant indique els idiomes que parla i a quin nivell.  
6) Igualment cal fer constar les subvencions que hom haja sol·licitat, o hagen estat atorgades per altres institucions o organismes, amb la mateixa finalitat.  
III. Tramitació general.  
1. Tota la documentació requerida, amb les especificacions compreses, segons els casos, en els precitats paràgrafs, i amb l'antelació que en cada un es determina, es presentarà en el Servei Territorial d'Educació i Cultura juntament amb la sol·licitud o bé s?enviarà per qualsevol dels procediments establert en l'article 66 de la Llei de Procediment Administratiu.  
2. Si la sol·licitud no incloïa totes les dades que s'hi demanen o hi falta documentació acreditativa, hom instarà la persona interessada perquè dins el termini de 10 dies esmene aquests defectes amb l'advertiment que en cas contrari, hom no donarà curs a la sol·licitud incompleta i se n?arxivarà l?expedient. En qualsevol cas, la Direcció General de Cultura podrà requerir els sol·licitants per tal que proporcionen qualsevol informació aclamatòria que resulte necessària, en relació amb els punts esmentats.  
3. El Servei Territorial d'Educació i Cultura, enviarà les sol·licituds d'ajuda amb la informació corresponent, al departament de Música, Teatre i Cinematografia de la Conselleria de Cultura, Educació i Ciéncia el qual, després d'instruir-ne l?expedient, elevarà les propostes degudament informades a Il·lma. Sra. Directora General de Cultura.  
IV. Resolució de les sol·licituds.  
A partir de les propostes elevades pel departament de Música, Teatre i Cinematografia de la Conselleria de Cultura, Educació i Ciéncia la Directora General resoldrà la concessió o denegació de les ajudes sol·licitades i també el seu muntant dins un termini no superior a 30 dies naturals, comptadors a partir de la data de presentació de la sol·licitud.  
V. Obligacions dels beneficiaris.  
1. En el cas d'ajudes per a la promoció de produccions valencianes de cinema o vídeo, el beneficiari, una vegada haja realitzat l'activitat objecte de l'ajuda, ha de justificar documentalment l?assistència al Festival, Mostra o Encontre, i també que la pel·lícula hi va estar present, mitjançant un certificat expedit per la Secretaria del Comité Organitzador, al qual adjuntarà una memòria detallada de les activitats de promoció realitzades al voltant de la pel·lícula, projecció al Festival, roda de premsa, col·loquis, etc., i també exemplars de tot el material gràfic que s'haja editat amb aquesta finalitat.  
2. En el cas d'assistència a Congressos, Seminaris i Encontres caldrà que el beneficiari justifique documentalment l'assistència mitjançant certificat de la Secretaria del Comité Organitzador i de la presentació de la ponència o comunicació si n'és el cas.  
3. En el cas de borsa per a seguir cursos de perfeccionament i ampliació d'estudis, el beneficiari estarà obligat a:  
a) Comunicar per escrit, a la Direcció General de Cultura, l?acceptació formal de la borsa concedida una vegada se'n tinga coneixement oficial, i aportarà alhora un certificat fefaent de l'acceptació en el centre proposat per al desenvolupament del seu programa de treball. Si al cap d'un mes el beneficiari no presenta per escrit l'acceptació de la borsa concedida, s'hi entendrà la renúncia.  
b) Començar a servir-se de la borsa durant l'any 1988, complir ininterrompudament el programa de treball previst, durant el període de temps per al qual s'havia sol·licitat.  
c) Presentar davant la Direcció General de Cultura, dins el termini màxim de dos mesos a partir del moment en què finalitze el curs per al qual hom demana la borsa, certificació de les autoritats acadèmiques, professors del centre o institució on es desenvolupen els estudis o treballs, que acredite la continuïtat i aprofitament de la tasca realitzada. Així mateix l?interessat acompanyarà la documentació anterior amb una memòria detallada sobre el desenvolupament i realització del treball per al qual hom concedí l'ajut.  
IV. Pagament de les ajudes.  
El pagament de les ajudes es realitzarà d'una vegada, i començarà a trametre's a partir del moment en què el beneficiari complesca els requisits que s'especifiquen en l'apartat anterior, segons la modalitat de l'ajuda concedida.  
L'incompliment de qualsevol dels requisits estipulats en aquesta convocatòria, així com la infracció provada en algun dels punts, farà nu-la la concessió de l'ajuda i obligarà el reemborsament de les quantitats rebudes.


Còpia Permalink ELI